Diari Oficial de la Generalitat Valenciana


Sumari del DOGV 275, del 29-07-1985 (1985/804726)

DECRET 103/1985, de 8 de juliol, del Consell de la Generalitat Valenciana, pel qual es convoquen beques per a l'estudi de l'Educació Física i l'Esport.
-------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1985/07/08/103/dof/vci/html**

### Dades del document

Número de DOGV
:   275

Data del DOGV
:   29-07-1985

Secció del DOGV
:   AUTORITATS I PERSONAL

Número del document
:   1985/804726


Data del document
:   08-07-1985

Organisme emissor
:   Presidència de la Generalitat

Tipus de document
:   Decret

Decret 103/1985, de 8 de juliol, del Consell de la Generalitat Valenciana, pel qual es convoquen beques per a l'estudi de l'Educació Física i de l'Esport.  
Es preocupació de la Conselleria de Cultura, Educació i Ciència en matèria esportiva afavorir l'estudi i la investigació de l'Educació Física i l'Esport en la nostra societat.  
El creixement social de l'esport exigeix una major atenció i un major estudi de l'Educació Física i de l'Esport per tal de millorar els rendiments i la valoració de la pràctica esportiva per part dels ciutadans.  
Es obligació de l'administració autònoma valenciana motivar i animar els professionals de l'Educació Física i de l'Esport amb la provisió dels mitjans materials que han de contribuir a facilitar aquest perfeccionament i actualització, que influirà després positivament en un millor desenvolupament de l'esport valencià.  
Per tot això, i en base a allò establert en l'article 12 de la Llei de Pressupostos de la Generalitat Valenciana per a 1985, a proposta de l'Hble. Sr. Conseller de Cultura, Educació i Ciència, amb la deliberació prèvia del Govern Valencià en la seua sessió del dia 8 de juliol,  
DECRETE:  
Article primer  
1. Es convoquen beques per a la realització de programes o activitats relacionades amb l'estudi i la investigació de l'Educació Física i de l'Esport, amb l'objectiu plural de fomentar l'estudi dels jocs i esports tradicionals valencians, fomentar, igualment, la formació i el perfeccionament dels tècnics i professors, afavorir l'estudi i la investigació en l'àmbit esportiu i premiar la realització dels treballs que suposen aportacions i novetats d'interés per al desenvolupament de l'esport a la Comunitat Valenciana.  
2. S'aproven les bases per les quals es regeix aquesta convocatòria i que s'inclouen com a annex.  
Article segon  
Les beques se satisfaran amb càrrec a l'aplicació pressupostària 09.04.48 del Programa 381 «Foment i suport de l'activitat esportiva.  
DISPOSICIONS FINALS  
Primera S'autoritza la Conselleria de Cultura, Educació i Ciència perquè adopte les resolucions necessàries per al desplegament i l'aplicació del que es disposa en aquest Decret.  
Segona  
Aquest Decret entrarà en vigor l'endemà mateix de la publicació en el Diari Oficial de la Generalitat Valenciana.  
València, a 8 juliol de 1985.  
El President de la Generalitat,   
JOAN LERMA I BLASCO.  
El Conseller de Cultura, Educació i Ciència.   
CEBRIA CISCAR I CASABAN.  
ANNEX  
Bases per les quals es regula la concessió de beques per a l'estudi de l'educació física i l'esport.  
Primera. Requisits dels sol·licitants.  
Podran sol·licitar aquestes beques: els llicenciats i diplomats en Educació Física, metges, tècnics esportius i qualssevol altres professionals que realitzen activitats amb finalitats específicament esportives.  
Segona. Activitats a subvencionar.  
Els programes o activitats que podran ser subvencionats amb aquestes beques són els següents:  
Assistència a jornades, simposis i congressos sobre Educació Física i Esports.  
Assistència o realització de cursos de perfeccionament tècnico- esportiu, dins o fora de la Comunitat Valenciana.  
Realització de tesines i altres treballs d'investigació relacionats amb l'estudi de l'Educació Física i de l'Esport.  
Qualsevol altra activitat anàloga que es considere d'interés tècnico- esportiu.  
Tercera. Documentació  
Les sol·licituds de beques hauran de fer-se per mitjà d'una instància ajustada al model inclòs en aquest annex.  
Aquesta instància haurà de completar-se amb els documents següents.  
1. Currículum esportiu, acadèmic i professional del sol·licitant.  
2. Escrit detallant el programa o activitat per al qual se sol·licita la beca.  
3. Pressupost previst detallant les diferents fonts d'ingressos i despeses calculades.  
La Direcció General de Joventut i Esports podrà sol·licitar qualsevol altra informació o documentació que considere necessària sobre els programes o activitats a realitzar.  
Quarta. Termini de sol·licitud.  
Aquestes beques seran de caràcter anual. Les sol·licituds caldrà presentar-les amb una antelació d'almenys trenta dies respecte al començament de l'activitat o programa per al qual se sol·licita la beca.  
Cinquena. Presentació de sol·licituds.  
Les sol·licituds es presentaran en els Serveis Territorials de la Conselleria de Cultura, Educació i Ciència d'Alacant, Castelló o València, segons corresponga al domicili del sol·licitant, dirigides al Director General de Joventut i Esports, o per qualsevol dels mitjans establerts a l'article 66 de la Llei de Procediment Administratiu.  
Sisena. Selecció de sol·licituds i concessió de les beques  
Es constituirà una comissió per a l'estudi de les sol·licituds, presidida i Sòl Director General de Joventut i Esports o la persona en la qual delegue i integrada pel Cap del Servei d'Esports, qui actuarà com a vice-president, i els caps de les Unitats Territorials d'Esports d'Alacant, Castelló i València, els quals actuaran com a vocals.  
La Comissió valorarà totes les sol·licituds presentades d'acord amb els criteris següents:  
Els mèrits justificats per mitjà de la documentació presentada pel sol·licitant.  
La importància de la proposta o projecte de l'activitat o programa a subvencionar.  
Les qualitats sòcio- esportives del sol·licitant.  
La durada del programa o activitat.  
La Comissió d'avaluació proposarà alhora l'import d'aquestes beques tenint-hi en compte els criteris anteriors, i elevarà les propostes raonades a l'Hble. Sr. Conseller de Cultura, Educació i Ciència, qui prendrà les resolucions pertinents.  
Setena. Obligacions dels becats.  
Els sol·licitants beneficiats amb aquestes beques queden sotmesos al compliment de les següents obligacions:  
1. Lliurar en el termini màxim de tres mesos, comptadors des de la realització de l'activitat, la memòria corresponent i el justificant de la despesa en què s'usà l'import de la beca, segons estableix la legislació vigent.  
2. Comunicar qualsevol eventualitat que modifique el desenvolupament de l'activitat becada.  
3. Retornar l'import de la beca si per qualsevol motiu o circumstància no es produeix la despesa o hi ha cap modificació substancial en les finalitats que preveu aquest Decret, i igualment quan es perceba alguna altra subvenció, beca o ajuda que cobresca l'import d'aquestes despeses.  
Vuitena. Incompliment.  
La Direcció General de Joventut i Esports es reserva el dret de cancel·lar o reduir l'import de les beques en cas d'incompliment.  
Veure imatge


Còpia Permalink ELI